Il-Kunsillier tal-Partit Nazzjonalista fil-lokalità ta' Santa Venera, Darren Carabott, ressaq proposta sabiex it-triq il-ġdida li saret f'Santa Venera tissemma 'Triq Miriam Pace'. Il-Kunsillier Nazzjonalista qal li minħabba li din it-triq għadha bla isem, tkellem u talab il-permess mingħand il-familja Pace biex iressaq din il-proposta. Carabott ħabbar dan f'post fuq Facebook fejn spjega li din it-triq li nfetħet ftit tax-xhur ilu, tinsab madwar 200 metru 'l bogħod minfejn seħħet it-traġedja li ħasdet il-ħajja ta' Miriam Pace fit-2 ta' Marzu tal-2020. Miriam Pace, ta' 54 sena, kienet ġo darha fi Triq Joseph Abela Scolaro fil-Ħamrun meta ġġarrfet id-dar li tinsab biswit sit ta' kostruzzjoni. Hija nstabet mejta qalb it-tifrik wara sigħat ta' tfittxijiet. Miriam Pace tinstab mejta qalb it-tifrik fil-Ħamrun "Qatt ma tista' ssir ġustizzja mal-familja Pace għal dak li tilfu, u għalhekk inħoss li rridu nżommu l-memorja ta' Miriam ħajja u nfakkru għalxiex mietet. Dan fl-istess waqt li tibqa' b'saħħitha l-għajta tagħna għar-riforma biex kulħadd iħossu komdu u sigur ġewwa daru jew darha." Għadni kif ressaqt proposta biex it-triq il-ġdida li saret f'Santa Venera tissemma' 'Triq Miriam Pace'.Din it-triq li… Posted by Darren Carabott on Tuesday, February 23, 2021 Il-pass li jmiss biex it-triq tingħata l-isem għad-unur Mirima Pace hu li l-Kunsill Lokali ta' Santa Venera jirrakkomanda din il-proposta lill-Kumitat għat-Tismija ta' Toroq. 2 mill-4 irġiel akkużati fil-każ ta' Miriam Pace se jgħaddu ġuri Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60378f6feda66_rand.td-a-rec-img{text-align:left}.td_uid_3_60378f6feda66_rand.td-a-rec-img img{margin:0 auto 0 0}